**TEHNISKĀ SPECIFIKĀCIJA**

**Jauna siltummezgla un siltumtrases izbūve (darbu izpilde pēc izstrādātā projekta) Ganību dambis 32 Lit.002.**

|  |  |  |
| --- | --- | --- |
| **I** | **OBJEKTA PASŪTĪTĀJS** – RP SIA “Rīgas satiksme”  **BŪVDARBU NEPIECIEŠAMĪBAS PAMATOJUMS**:  fiziski un tehniski novecojušu, energoneefektīvu siltumapgādes sistēmas inženiertīklu un iekārtu pārbūve un nomaiņa ēku siltumenerģijas piegādes nodrošināšanai | |
| **II** | **ZIŅAS PAR OBJEKTU** | |
| Objekta nosaukums: | Siltumapgādes sistēmas daļas pārbūve 1.trolejbusu parka teritorijā |
| Objekta adrese, zemes vienības kadastra apzīmējums: | Ganību dambis 32, Rīga, LV-1005, 01000140114 |
| Būvniecības veids: | Jauna būvniecība, pārbūve |
| Būves klasifikācijas kods: | 2222 – vietējās nozīmes aukstā un karsta ūdens apgādes būves |
| **III** | **BŪVDARBU MĒRĶIS UN NOSACĪJUMI** | |
| 1. | Būvdarbu mērķis ir aizstāt esošo fiziski un tehniski novecojušos virszemes siltumtīkla cauruļvadus, kuri izvietoti uz balstiem, ar rūpnieciski izolētām caurulēm, izbūvējot pazemes siltumtīklus, kas ļaus samazināt siltuma zudumus siltumapgādes sistēmā un līdz ar to samazināt CO2 emisijas. | |
| 2. | Būvdarbu veicējs (turpmāk – Izpildītājs) veic esošās teritorijas apsekošanu, saņem visus nepieciešamos saskaņojumos. Izstrādātājs veic visus nepieciešamos saskaņojumus ar Valsts uzraudzības dienestiem, virszemes un apakšzemes inženiertīklu īpašniekiem un zemes īpašniekiem likumā noteiktā kārtībā. | |
| 3. | Izpildītājs veic būvdarba izbūvi ar saviem materiāliem, izstrādājumiem, iekārtām, darbaspēku u.c. resursiem. | |
| 4. | Būvdarba izbūvi un saskaņošanu ar Pasūtītāju un visām nepieciešamajām instancēm (trešajām pusēm, ja tas ir nepieciešams) veic Izpildītājs | |
| 5. | Būvniecības lietas vadīšanu un būvniecības informācijas sistēmā (BIS), ja tas ir nepieciešams. Lietas vadīšanu BIS(ā) nosaka Izpildītājs. | |
| 6. | Izpildītājs veic darbus, tai skaitā būvdarbus, atbilstoši Projektam, nodrošinot: būvizstrādājumus, darba spēku un tā atalgojumu, mehānismus, loģistiku, būvlaukuma administrāciju un tās atalgojumu, darba aizsardzību, ugunsdrošību, ar darbiem saistītās apdrošināšanas, atļaujas, nodevas, visu saistīto nodokļu apmaksu, u.c. ar Būvobjektu saistīto virsizdevumu apmaksu. | |
| **IV** | **DARBA UZDEVUMS** | |
|  | Veikt būvdarbus pēc AS “Komunālprojekts” izstrādāta būvprojekts “Siltumapgādes sistēmas daļas pārbūve trolejbusu parka Nr.1 teritorijā, Ganību dambī 32, Rīgā” Pasūtījuma Nr. 22-26-025 pilnā apjomā | |
|  | Būvdarbu izpildītājs (turpmāk – Izpildītājs) veic siltumapgādes daļas pārbūvi, kurā ietilpst:  4.2.1. Esošo siltumtīklu pārbūve no esošā Depo mehāniskā ceha ēkas (lit.004) siltummezgla ventīļiem līdz projektējamam siltummezglam Administrācijas ēkā (lit.002);  4.2.2. Pirms pazemes siltumtrases izbūves, projektā paredzēts demontēt esošo virszemes trasi un balstus.;  4.2.3. Tiks būvēta bezkanāla siltumtīklu sistēma no iepriekš rūpnieciski izolētām caurulēm;  4.2.4. Pēc siltumtrases pārbūves pabeigšanas projektā paredzēta asfalta seguma atjaunošana;  4.2.5. Korpusa Nr.3 (administratīvā ēkā lit.002) 1.stāva telpā Nr.15 jauna siltummezgla ierīkošana;  4.2.6. Korpusa Nr.3 (administratīvā ēkā lit.002) esošo apkures sistēmas cauruļvadu pievienošana pie izbūvētā siltummezgla. | |
| **V** | **TEHNISKĀS PRASĪBAS** | |
| 3. | Izpildītājs ir pilnībā atbildīgs par materiāliem un iekārtām līdz Objekta nodošanai ekspluatācijā; | |
| 4. | Izpildītājam ir jāveic siltumapgādes sistēmas materiālu un iekārtu (turpmāk – Iekārtu) piegāde, montāža un ieregulēšana Objektā, lai nodrošinātu Iekārtu darbību un pieslēgšanu RP SIA “Rīgas satiksme” siltumapgādes sistēmai, kā arī Objekta nodošana ekspluatācijā saskaņā ar kopējo Būvdarbu izpildes kalendāro grafiku. | |
| **VI** | **ESOŠĀS SITUĀCIJAS APRAKSTS. NOSACĪJUMI UN TEHNISKĀS PRASĪBAS BŪVPROJEKTA RISINĀJUMU IZSTRĀDEI** | |
| 1. | Atbilstoši Būvprojektam un spēkā esošajiem normatīvajiem aktiem veikt būvdarbus, nodot darbus ekspluatācijā un Pasūtītājam. Nodrošināt iepirkuma prasībām atbilstošus speciālistus. Tehniskajai specifikācijai un Līgumam atbilstošu garantiju. | |
| 2. | Darba aizsardzības un ugunsdrošības prasību ievērošana. | |
| 3. | Izpildītāja pienākums ir patstāvīgi sekot līdzi izbūvēto materiālu un veikto darbu kvalitātei. | |
| 4. | Pirms būvdarbu uzsākšanas Izpildītājs rūpīgi jāiepazīstas ar Būvlaukumu, un atbilstoši Darba veikšanas projekts (DOP), jāuzstāda norobežojošās un brīdinājuma zīmes un jāveic citi nepieciešamie preventīvie pasākumi būvlaukuma iekārtošanai. | |
| 5. | Izpildītājs savās izmaksās jāiekļauj visi izdevumi, kas varētu rasties būvlaukuma ierīkošanas un uzturēšanas vajadzībām. | |
| 6. | Pēc būvdarbu pabeigšanas un darbu pieņemšanas (t.sk. visu inženierkomunikāciju darbības pārbaudes), Izpildītājam jāaizvāc visi būvgruži un liekie materiāli (t.sk. visas pagaidu konstrukcijas, brīdinājumu zīmes, instrumenti, sastatnes, materiāli, izejvielas un celtniecības mašīnas vai aprīkojums, ko Izpildītājs vai kāds no viņa apakšuzņēmējiem izmantojuši darbu veikšanai) no būvlaukuma un tā apkārtnes. | |
| 7. | Pēc būvdarbu pabeigšanas Izpildītājs nodrošina Pasūtītāja norīkotajiem pārstāvjiem pilnīgu apmācības kursu par uzstādīto sistēmu ekspluatāciju un uzturēšanu kopumā. Apmācība tiek organizēta objektā un to nodrošina Izpildītāja personāls. Lietotāja rokasgrāmata tiek izmantota par apmācības pamata dokumentu, bet papildus tiek izmantota Izpildītāja iepriekš sagatavota sīkāka apmācības programma | |
| **VII** | **BŪVPROJEKTA IZSTRĀDES LAIKS, IESNIEGŠANAS KĀRTĪBA, IZBŪVE UN SISTĒMAS NODOŠANA** | |
|  | Ne ilgāk kā 1 (viena) mēnešu laikā pēc līguma parakstīšanas, Izpildītājs uzsāk būvdarbus | |
|  | Ne retāk kā divas reizes mēnesī Izpildītājs sniedz Pasūtītājam progresa atskaiti par izpildītajiem darbiem. | |
| 3. | Ne ilgāk kā 3 (trīs) mēnešu laikā no līguma parakstīšanas, Izpildītājs sistēmas nodošanas ekspluatācijā. | |
| **VIII** | **PIELIKUMI** | |
| 1. | Siltumapgāde (Ārējā), Darbu organizācijas projekts, Sējums Nr.1, Marka SAT, DOP; | |
| 2. | Siltummehānika (Siltummezgls) apkure, Sējuma nr.2, Marka SM, AVK-A; | |